COVID Skep Geleenthede Vir Christen-Radiostasie In Rusland Om Hoop En Ware Lewe Te Bring - Joy! Digital
COVID Skep Geleenthede Vir Christen-Radiostasie In Rusland Om Hoop En Ware Lewe Te Bring
Deur: Far East Broadcasting Corporation
Geen persoon kon sinvolle antwoorde bied nadat Covid-19 Rusland in 2020 getref het nie. Selfs ateïsme, wat 'n houvas op die bevolking se ideale het, kon geen hoop vir mense bied nie en baie mense moes op hulle eie, sonder enige hoop en hulp al die krisisse rondom gesondheid, finansies en verhoudings hanteer.
Met die pandemie op sy ergste het talle Russe hulle radio's aangeskakel en op geloofsgebaseerde programme ingeskakel. Baie het vir die eerste keer na uitsendings van Far East Broadcasting Corporation (FEBC) Rusland geluister en het dit geniet om met die vriendelike omroepers oor God te praat. Rusland se omroepers het luisteraars beraad en leiding gebied, wat daartoe gelei dat talle mense na Christus gedraai het.
Die mense op die voorste linies word nou nog met die tragiese werklikhede soos sterftes en die negatiewe ervaring wat daarmee gepaardgaan, gekonfronteer. FEBC het as die ligdraer toegetree om die hoop weer terug te bring, soos blyk uit die getuienis van 'n dokter wat deurlopend ongevalle moes hanteer.
FEBC se uitsendings was vir haar 'n bron van hoop in die lang maande waar sy Covid-19-pasiënte behandel het;
"Ek kan nie beskryf hoeveel hulp jul uitsendings vir my persoonlik beteken het nie, asook vir ons paramedici. Ons luister elke dag na jul programme en ons voel na elke program aangemoedig, geseënd en opgehef. Nie een van ons het voorheen enige geloof beoefen nie. Ons was nie as sulks ateïste nie, maar ons aandag was nie op God gerig nie. Ons weet nou dat God vir ons omgee en deel is van ons bestaan. Ek bid elke dag tot Jesus en ek weet dat elke nooddienswerker werklik geseën word deur jul programme."
Rusland se luisteraarsbasis bevat 'n kombinasie van ongelowiges, wat wissel van slegs 'n oppervlakkige belangstelling, tot die wat werklik na geestelike antwoorde soek en Jesus heelhartig wil volg. Dit is waarom die programme deeglik beplan word om die luisteraars se aandag te lok, deur om 'n verskeidenheid van aktuele en Bybel-gebaseerde programme aan te bied — om mense, waar ook al hulle op hul lewenspad is, te bereik.
Die gewildheid van Bybelprogramme wat praktiese lewenslesse leer, het veral tydens die pandemie-tydperk toegeneem. Miljoene luisteraars het 'n behoefte na geestelike waarheid en het besef dat die Bybel in alle opsigte relevant tot hul lewens is — 'n leefwyse wat ongekende verandering kan bring, indien mense hulself oopstel vir God se woord.
'n Omroeper van FEBC Moskou, pastoor Andrey, het gesê; "My program is eenvoudig; ek deel die feite wat die Bybel te sê het oor ons lewens en dan gee ek antwoorde op mense se vrae. Dit is ongelooflik om te sien hoe God se woord die harte van luisteraars verander en genees. Ek het al telkemale gesien hoe God talle mense se lewens deur ons uitsendings red. Dankie dat jy ons help om die lewendmakende woord aan miljoene te kan uitsaai."
Een van FEBC se kernwaardes is om met luisteraars verhoudings te bou. Dit is waarom 'n hele klomp opwindende, kort multimediareekse oor die volgende paar maande met ongelowiges gedeel gaan word. Die idee hiermee is dat luisteraars God se woord self kan verken en om met plaaslike kerke in verbinding te tree waar leraars gereedstaan om nuwe dissipels van mense te maak.